**REPUBLIKA HRVATSKA**

**ISTARSKA ŽUPANIJA**

**OPĆINA KRŠAN**

**OPĆINSKO VIJEĆE**

52232 Kršan, Blaškovići 12

Tel: +385 (0)52 378 222, fax: +385 (0)52 378 223

E-mail: [opcina-krsan@pu.t-com.hr](mailto:opcina-krsan@pu.t-com.hr), [www.krsan.hr](http://www.krsan.hr/)

KLASA: 943-01/16-01/19

URBROJ: 2144/04-05-16-10

Kršan, 29. prosinca 2016.

Temeljem članka 391. st.1. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09. i 153/09, 90/10, 143/12, 152/14), na temelju čl. 48.st.3. Zakona o lokalnoj i područnoj (regionalnoj) samoupravi («Narodne novine» br. 33/01, 60/01-vjerodostojno tumačenje, 106/03, 129/05, 109/07, 125/08, 36/09, 150/11, 144/12 i 19/13 – pročišćeni tekst), članka 3, 4. i 7. Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 7/09, 8/14.) i Odluke Općinskog vijeća Općine Kršan od 22. prosinca 2016. godine, Općinsko vijeće Općine Kršan objavljuje

**N A T J E Č A J**

**za prodaju nekretnina**

**I.**

Predmet natječaja je:

**1.**

Prodaja kat. čest. br. 371/1 ZGR upisane u z.k.ul.br. 47 k.o. Kršan, u cjelini vlasništvo Općine Kršan, nekretnina se nalazi u naselju Kršan - Pristav,

**OPIS NEKRETNINE:**

**Nekretnina pod red. br. 1:** nalazi se unutar izgrađenog dijela građevinskog područja naselja Kršan - Pristav, predmetnu nekretninu ukupne površine 416 m2 u naravi čine gospodarska zgrada (prizemlje i kat) i nadstrešnica, ishodovano uvjerenje da je građevina evidentirana prije 15.2.1968.g. na katu se nalazi tvz. „sala Pristav“ a u prizemlju skladišni prostori i spremište u posjedu dosadašnjih zakupaca, Ener. Certifikat – „F“,

Opisana nekretnina prodaje se u zatečenom stanju, te Općina Kršan ne preuzima prema kupcu ili bilo kojoj trećoj osobi obavezu daljnjeg rješavanja imovinsko pravnih pitanja, kao ni pristupa na javnu prometnu površinu ukoliko je to potrebno.

**II.**

Početna cijena za nekretninu u općinskom vlasništvu iz toč.I. natječaja iznosi:

- za nekretninu pod **red.br. 1………..** …………………………......................... 413.848,23 kn

Nekretnina koja je predmet prodaje, prodaje se u viđenom stanju, a može se razgledati u dogovoru sa stručnim službama Općine Kršan, uz prethodnu najavu na tel. 378-222.

Procjena tržišne vrijednosti nekretnine utvrđena je po ovlaštenom sudskom vještaku građevinske struke Ljubomiru Buršić.

**III.**

Propozicije natjecanja:

Pravo podnošenja ponuda imaju fizičke osobe koje su državljani Republike Hrvatske i pravne osobe sa sjedištem u Republici Hrvatskoj, te strani državljani prema pozitivnim propisima i Odluci o gospodarenju nekretninama u vlasništvu Općine Kršan.

Natječaj se provodi sustavom zatvorenih pismenih ponuda, tj. pismene ponude se dostavljaju u zatvorenim kovertama na adresu: Općina Kršan, Blaškovići 12, 52232 Kršan, sa naznakom: **Ponuda za kupnju nekretnina, NE OTVARAJ!**

Svaki sudionik natječaja dužan je položiti jamčevinu visini 10% od ukupnog iznosa početne visine cijene utvrđene u toč. II. ovog natječaja, tj. iznos od:

- za nekretninu pod **red.br. 1………..** …………………………......................... 41.384,82 kn

Jamčevina se uplaćuje na žiro-račun Općine Kršan, proračun, broj: 2402006-1821700003, model 68, s pozivom na broj: 7706 - OIB. Kandidatima koji nisu uspjeli u natječaju jamčevina se vraća u roku 30 dana od dana izvršenog izbora, a kandidatu koji je u natječaju uspio jamčevina se uračunava u cijenu.

Sudionik u nadmetanju mora u ponudi navesti sljedeće podatke:

- ime i prezime, adresu stanovanja, OIB, odnosno tvrtku i sjedište firme,

- oznaku pojedinačne nekretnine za koju se natječe,

- iznos pojedinačne cijene koju nudi, s time da ponuđena cijena ne može biti niža od utvrđene početne cijene.

- način isplate kupoprodajne cijene (jednokratno ili u obrocima te broj obroka prema uvjetima iz natječaja)

- izjavu da nema duga prema Općini Kršan po bilo kojoj osnovi.

Ponuditelj ne može biti osoba koja ima dugovanja prema Općini Kršan, po bilo kojoj osnovi, te ponuda istog, ukoliko prethodno ne podmiri postojeći dug, neće biti prihvaćena. Postojanje eventualnog duga prema Općini Kršan službeno se utvrđuje putem evidencije Odsjeka za financije i računovodstvo Općine Kršan.

Uz ponudu sudionik u nadmetanju dostavlja sljedeću dokumentaciju:

- presliku domovnice (za fizičke osobe), izvod iz obrtnog registra ili sudskog registra za pravne osobe ,

- dokaz o uplati jamčevine,

- dokaz o pravu prvokupa - preče kupnje, ukoliko postoji.

- vlastoručno potpisanu izjavu da nema duga prema Općini Kršan po bilo kojoj osnovi.

Pravo prvokupa - pravo kupnje priznaje se uz uvjet prihvata najpovoljnije cijene, a uz ispunjavanje i ostalih uvjeta iz natječaja suvlasnicima nekretnine kada se prodaji izlaže poseban odnosno suvlasnički dio nekretnine, s time da prioritet ima suvlasnik s najvećim suvlasničkim dijelom, i tako redom, a ukoliko suvlasnici imaju iste suvlasničke dijelove prioritet ima onaj suvlasnik koji je ponudio veću cijenu za kupnju suvlasničkog dijela, te u ostalim slučajevima predviđenim općinskom odlukom.

**Pismene ponude dostavljaju se u roku 8 dana od dana objave obavijesti o natječaju u javnom glasilu, odnosno od dana objave cjelokupnog teksta natječaja na oglasnoj ploči Općine Kršan**, a dostavljaju se poštom preporučeno ili osobno u pisarnicu Općine Kršan.

**IV.**

Najpovoljnijom ponudom smatrat će se ona koja uz ispunjenje svih uvjeta iz natječaja sadrži i najviši iznos ponuđene cijene. Ukoliko na natječaj pristigne samo jedna ponuda, utvrdit će se da se nekretnina prodaje tom kandidatu, odnosno da će se njemu prodati po cijeni koju je isti ponudio, a koja ne može biti niža od početne cijene.

Izabrani ponuditelj dužan je u roku 30 dana od prijema konačne odluke o prodaji nekretnine platiti ponuđenu odnosno kupoprodajnu cijenu nekretnina.

U istom roku dužan je platiti i troškove ili dio troškova vezanih za identifikaciju i procjenu nekretnine, te objavu natječaja tj. obavijesti, i to:

- za nekretninu pod red.br.1. iznos u visini od 2.347,50 kn

Nakon dostave dokaza o uplati cijene i naprijed navedenih troškova, s kupcem odnosno s najpovoljnijim ponuđačem se sklapa kupoprodajni ugovor. Porez na promet nekretnina, kao i ostale troškove vezane za prijenos prava vlasništva i uknjižbu snosi kupac.

Ukoliko izabrani ponuditelj odustane od sklapanja ugovora ili ne pristupi sklapanju ugovora gubi pravo na povrat jamčevine, dok se ostalim ponuditeljima jamčevina vraća.

Ostali uvjeti:

Za nekretninu iz toč. I. pod rednim brojem od 1. odobrava se mogućnost obročne otplate kupoprodajne cijene, na način da kupac:

- 30% ukupnog iznosa ugovorene kupoprodajne cijene uplati u roku od 30 dana od dana prijema konačne odluke o prodaji nekretnina a preostali iznos plati obročnom otplatom u najviše 24 rate. S kupcem se sklapa ugovor nakon predočenja dokaza o uplati cjelokupnog iznosa ugovorene kupoprodajne cijene i troškova natječaja.

U slučaju neizvršavanja obveze obročne otplate kupoprodajne cijene duže od tri mjesečna obroka, pristupiti će se poništenju natječaja te zadržavanju uplaćene jamčevine i troškova postupka. Na obročnu otplatu kupoprodajne cijene obračunavaju se 4 % (četiri posto) kamata. Kupac je dužan naznačiti prijavi zahtjev za obročnu otplatu i broj rata.

**V.**

Ponude će se otvarati komisijski dana 16. siječnja 2017. godine u 09,00 sati, u prostorijama općinske zgrade u Kršanu. Nepotpune i nepravodobne prijave, odnosno ponude neće se razmatrati.

Općinsko vijeće Općine Kršan pridržava pravo da ne prihvati niti jednu ponudu ukoliko ocijeni da nema povoljnih ponuda, odnosno ako smatra da niti jedna ponuda nije zadovoljavajuća.

**OPĆINSKO VIJEĆE OPĆINE KRŠAN**

Objavljeno na oglasnoj ploči Općine Kršan dana 29. prosinca 2016. godine

Posljednji dan prijave na natječaj 09. siječnja 2017. godine.